**PASLAUGŲ VIEŠOJO PIRKIMO**–**PARDAVIMO SUTARTIES**

**SPECIALIOSIOS SĄLYGOS**

|  |  |
| --- | --- |
| Data\* |  |
| Sutarties Nr. |  |
| Vadovaudamiesi viešosios įstaigos CPO LT, juridinio asmens kodas 302913276, buveinės adresas Ukmergės g. 219-1, 07152 Vilnius, viešojo pirkimo komisijos 2025-03-21 sprendimu [viešojo pirkimo komisijos posėdžio protokolo numeris 12], kuriuo Tiekėjo pasiūlymas (toliau – **Pasiūlymas**) atviram supaprastintam projekto konkursui *„INOVATYVAUS PRODUKTO - DI TECHNOLOGIJOS INTEGRACIJA Į VIEŠŲJŲ PIRKIMŲ OBJEKTO KAINOS ANALIZĖS IR PROGNOZAVIMO, CENTRALIZUOTŲ VIEŠŲJŲ PIRKIMŲ SUTAUPYMŲ NUSTATYMO PROCEDŪRAS“* (pirkimo numeris – 906163) (toliau – **Pirkimas**) buvo pripažintas laimėjusiu, sudarė šią Paslaugų viešojo pirkimo–pardavimo sutartį (toliau – **Sutartis**). | |

|  |  |
| --- | --- |
| **UŽSAKOVAS** | |
| Pavadinimas | VšĮ CPO LT |
| Adresas | Ukmergės g. 219-1, 07152 Vilnius |
| Juridinio asmens kodas | 302913276 |
| PVM mokėtojo kodas | LT100011286518 |
| Atsiskaitomoji sąskaita | LT28 7300 0101 5058 5456 |
| Bankas, banko kodas | „Swedbank“, AB, 73000 |
| Telefonas | +370 666 29090 |
| El. paštas | [info@cpo.lt](mailto:info@cpo.lt) |
| Atstovas | Direktorė Neringa Andrijauskienė |
| Atstovavimo pagrindas | veikianti pagal įstaigos įstatus |
| **TIEKĖJAS** | |
| Pavadinimas | UAB „NFQ Technologies“ |
| Adresas | Brastos g. 15, 47183 Kaunas |
| Juridinio asmens kodas | 135867375 |
| PVM mokėtojo kodas | LT358673716 |
| Banko sąskaita | LT31 7044 0600 0298 4521 |
| Bankas, banko kodas | AB SEB Bankas, 70440 |
| Telefonas | +3706 207 5779 |
| El. paštas | [info@nfq.lt](mailto:info@nfq.lt) |
| Atstovas | Finansų vadovas Mindaugas Venckus |
| Atstovavimo pagrindas | Pagal 2023 m. rugsėjo mėn. 12 d. įgaliojimą ir įmonės įstatus |

|  |  |  |  |
| --- | --- | --- | --- |
| **Specialiųjų sutarties sąlygų nuostatos punkto Nr./ pavadinimas** | **Specialiųjų sutarties sąlygų nuostata** | | **Nuoroda į Bendrųjų sutarties sąlygų punktą/ skyrių** |
| **1. SUTARTIES DALYKAS** | | | |
| **1.1. Paslaugų aprašymas** | Perkamos Paslaugos: Inovatyvaus produkto – generatyvinės DI technologijos integracijos į viešųjų pirkimų objekto kainos analizės ir prognozavimo, centralizuotų viešųjų pirkimų sutaupymų nustatymo procedūras – sukūrimas ir įdiegimas į Pirkėjo infrastruktūrą – CPO LT elektroninį katalogą.  Išsamus Paslaugų aprašymas ir kiti reikalavimai teikiamoms Paslaugoms nustatyti Specialiųjų sutarties sąlygų 1 priede „Techninė specifikacija“ (toliau – Techninė specifikacija) ir 2 priede „Pasiūlymas“. | | 4.2., 4.3. |
| **1.2. Informacija apie ES lėšomis finansuojamą projektą** **arba kitą projektą** | ES lėšomis dalinai finansuojamas projektas Nr.: 02-032-P-0002, pavadinimas: „Inovacijų plėtra viešojo sektoriaus institucijose“. | |  |
| **1.3. Papildomos paslaugos** | Netaikoma | | 4.5., 6.21. |
| **2. PASLAUGŲ SUTEIKIMO TERMINAI** | | | |
| **2.1. Paslaugų suteikimo terminas** | DI sprendimo sukūrimo ir įdiegimo Paslaugos pagal Sutartį turi būti pradėtos teikti nuo Sutarties įsigaliojimo dienos ir suteiktos **iki 2025 m. gruodžio 1 d.,** laikantis Techninėje specifikacijoje ir Projekto reglamente nustatytų Paslaugų teikimo terminų.  Po DI sprendimo įdiegimo (galutinio paslaugų priėmimo akto pasirašymo) Tiekėjas įsipareigoja ne trumpiau nei 12 mėnesių neatlygintinai teikti garantinės priežiūros paslaugas, skirtas tik klaidų ir incidentų sprendimui. Garantinė priežiūra teikiama laikantis Techninėje specifikacijoje nustatytų sąlygų. | | 4.4. |
| **2.2. Paslaugų suteikimo terminas, kai Paslaugos teikiamos etapais/ periodais** | Taikoma. Detali Paslaugų suteikimo etapais tvarka ir sąlygos, nurodyta Techninės specifikacijos 11.2 p. lentelėje. | | 8.9. |
| **3. SUTARTIES KAINA IR MOKĖJIMO TVARKA** | | | |
| **3.1. Sutarčiai taikoma kainodara** | Vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (toliau – Metodika) Sutarčiai taikoma **fiksuotos kainos kainodara.** | | 6.1. |
| **3.2. Pradinės sutarties vertė ir Sutarties kaina, kai taikoma fiksuotos kainos kainodara** | Pradinės sutarties vertė yra **91 300,00 Eur** (devyniasdešimt vienas tūkstantis trys šimtai eurų, 0 ct), **be pridėtinės vertės mokesčio** (toliau – **PVM**).  PVM sudaro 19 173,00 Eur, (devyniolika tūkstančių vienas šimtas septyniasdešimt trys eurai, 0 ct).  Sutarties kaina yra **110 473,00 Eur**, (vienas šimtas dešimt tūkstančių keturi šimtai septyniasdešimt trys eurai, 0 ct) **su PVM**.  Šioje Sutartyje Pradinės sutarties vertė yra Užsakovo nustatyta fiksuota kaina už visą pirkimo dokumentuose ir Sutartyje nurodytą perkamų Paslaugų kiekį ir (ar) apimtį. | | 6.1., 6.2. |
| **3.3. Sutarties kainos/ įkainių perskaičiavimas** | Sutarties kaina bus perskaičiuojama:  - dėl PVM tarifo pasikeitimo;  - dėl kainų lygio pokyčio;  *3.3.1. Sutarties kainos peržiūra dėl PVM tarifo pasikeitimo:*  Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai, Sutarties kaina perskaičiuojama nekeičiant Paslaugų kainos be PVM.  Perskaičiuota Sutarties kaina įforminama Susitarimu ir turi būti taikoma nuo naujo PVM įvedimo datos (nepriklausomai nuo to, kada pasirašytas Susitarimas).  *3.3.2. Sutarties kainos peržiūra dėl kitų mokesčių, lemiančių Paslaugų kainos pokytį, pasikeitimo*  Netaikoma  *3.3.3. Sutarties kainos peržiūra dėl kainų lygio pokyčio*  3.3.3.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų kainos/ įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Ūkio subjektams suteiktų paslaugų kainų pokytis (k), apskaičiuotas kaip nustatyta 3.3.3.3. papunktyje, viršija 5 procentus. Sutarties kaina peržiūrima tik tai Sutarties daliai, kuri nėra išpirkta, t. y., Paslaugoms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.  3.3.3.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą, perskaičiuotą pradinės sutarties vertę.  3.3.3.3. Nauja kaina apskaičiuojama pagal formulę:  *, kur*  a – kaina (Eur be PVM)) (jei ji jau buvo perskaičiuota, tai po paskutinio perskaičiavimo)  a1 – perskaičiuota (pakeista) kaina (Eur be PVM)  k – Pagal paslaugų kainų indeksą (J63 INFORMACINIŲ PASLAUGŲ VEIKLA) apskaičiuotas Ūkio subjektams suteiktų paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas paslaugų kainų indeksas (J63 INFORMACINIŲ PASLAUGŲ VEIKLA).  Indpradžia – laikotarpio pradžios datos (mėnesio) paslaugų kainų indeksas (J63 INFORMACINIŲ PASLAUGŲ VEIKLA) Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  3.3.3.4. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio. | | 6.3., 6.4.  6.3.1.  6.3.2.  6.3.3. |
| **3.4. Atsiskaitymo su Tiekėju terminas** | Už suteiktas Paslaugas atsiskaitoma ne vėliau kaip per 30 (trisdešimt) kalendorinių dienų nuo sąskaitos-faktūros ir Šalių pasirašyto galutinio paslaugų perdavimo-priėmimo akto gavimo dienos. | | 6.6. |
| **3.5. Atsiskaitymas su Tiekėju (etapais/ periodiškai)** | Netaikoma | | 6.7. |
| **3.6. Avansas** | Netaikoma | | 6.10.-6.20. |
| **4. PAPILDOMAS SUTARTIES ĮVYKDYMO UŽTIKRINIMAS** | | | |
| Papildomų sutarties įvykdymo užtikrinimo priemonių nereikalaujama. | | | |
| **5. ŠALIŲ TEISĖS IR PAREIGOS** | | | |
| **5.1. Papildomi Užsakovo ir Tiekėjo įsipareigojimai ir teisės** | Papildomų Užsakovo ir Tiekėjo įsipareigojimų ir teisių nenumatoma. | | 5 skyrius |
| **6. INTELEKTINĖS NUOSAVYBĖS TEISĖS** | | | |
| **6.1. Turtinių autoriaus teisių parėjimas Užsakovo nuosavybėn** | Turtinės autoriaus teisės Užsakovo nuosavybėn pereina. | | 9 skyrius |
| **7. ŠALIŲ ATSAKOMYBĖ** | | | |
| **7.1. Užsakovui taikomos netesybos dėl apmokėjimo vėlavimo** | Netesybų dydis taikomas toks, koks numatytas Bendrosiose sutarties sąlygose. | | 10.2. |
| **7.2. Tiekėjui taikomos netesybos** | Netesybų dydis taikomas toks, koks numatytas Bendrosiose sutarties sąlygose. Netesybos skaičiuojamos nuo Pradinės sutarties vertės. | | 10.3. |
| **7.3. Bauda, taikoma Tiekėjui/ Užsakovui, nutraukus Sutartį dėl esminio Sutarties pažeidimo** | 10 (dešimt) proc. nuo Pradinės sutarties vertės. | | 13.4.6.  13.5.5. |
| **7.4. Bauda Tiekėjui dėl esamų Subtiekėjų ar specialistų, ar jungtinės veiklos partnerių pakeitimo/ naujų Subtiekėjų pasitelkimo, nesilaikant Bendrosiose sutarties sąlygose nurodytos Subtiekėjų ir (ar) specialistų, ir (ar) jungtinės veiklos partnerių keitimo tvarkos** | 200,00 (du šimtai) Eur | | 14.1.11.  14.3.8.  14.4.5. |
| **7.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | Netaikoma | | 5.6. |
| **7.6. Tiekėjui/ Užsakovui taikoma bauda dėl konfidencialumo reikalavimų nesilaikymo** | Netaikoma | | 15.5. |
| **7.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | Jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 10 (dešimt) darbo dienų neištaiso pažeidimų – taikoma 10 (dešimt) proc. bauda nuo pradinės Sutarties vertės. | | 5.6. |
| **7.8. Tiekėjui taikomos netesybos dėl Sutarties įvykdymo užtikrinimo nepratęsimo** | Netaikoma | | 7.13. |
| **7.9. Tiekėjui taikomos netesybos dėl etiško elgesio reikalavimų nesilaikymo** | Tiekėjui taikoma bauda dėl Bendrųjų sutarties sąlygų 20.3 punkte nurodytų įsipareigojimų, susijusių su sąžiningu ir etišku veiklos vykdymu, pažeidimo - 5 (penki) proc. nuo Pradinės Sutarties vertės. | | 20.8. |
| **7.10. Kitos netesybos** | Netaikoma | |  |
| **7.11. Solidarios atsakomybės taikymas** | Netaikoma | | 10.8. |
| **8. SUTARTIES GALIOJIMAS IR PRATĘSIMAS** | | | |
| **8.1. Sutarties pratęsimas** | Sutarties pratęsimas numatomas, kai yra Bendrosiose sutarties sąlygose numatyti pagrindai. | | 12.5.,12.9., 12.10. |
| **8.2. Sutarties pratęsimo metu taikoma kainodara** | Už suteiktas Paslaugas apmokama Sutartyje nustatyta fiksuota Sutarties kaina. | | 12 skyrius |
| **9. SUTARTIES NUTRAUKIMAS IR KITOS NUOSTATOS** | | | |
| **9.1. Sutarties nutraukimo pagrindai** | 9.1.1. Sutartis gali būti nutraukiama rašytiniu Šalių susitarimu arba vienašališkai, Bendrosiose sutarties sąlygose nustatyta tvarka. | | 13 skyrius |
| **9.2.**  **Esminiai Sutarties pažeidimai** | Esminiai Sutarties pažeidimai numatyti Bendrosiose sutarties sąlygose ir Lietuvos Respublikos civiliniame kodekse. | | 13.4.1. |
| **9.3. Užsakovo rezervuota teisė** | Netaikoma | | 13.4.2.15. |
| **9.4. Nacionalinio saugumo nuostatos** | Užsakovas veikia gynybos srityje ar srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, įrašytas į Saugiojo tinklo naudotojų sąrašą laikomas esminiu kibernetinio saugumo subjektu, nurodytu Lietuvos Respublikos kibernetinio saugumo įstatyme, atlieka paslaugų pirkimą (-us), kurio (-ių) objekto (-ų) BVPŽ kodas nurodytas Viešojo pirkimo objektų, nurodytų Lietuvos Respublikos viešųjų pirkimų įstatymo 37 straipsnio 9 dalyje ir 47 straipsnio 9 dalyje, Bendrojo viešųjų pirkimų žodyno kodų sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. | | 13.4.2.17. |
| **9.5. Tarptautinių sankcijų įgyvendinimas (Tarybos reglamento (ES) 2022/576 5 k straipsnis)** | Netaikoma | |  |
| **10. SUBTIEKĖJŲ PASITELKIMAS IR KEITIMAS** | | | |
| **10.1. Sutarties vykdymui pasitelkiami ūkio subjektai** | Nepasitelkiami | | 14 skyrius |
| **11. APLIKOSAUGINIAI IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **11.1. Aplinkosauginių kriterijų nustatymo teisinis pagrindas** | Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3 papunkčiu. | |  |
| **11.2. Aplinkosauginiai reikalavimai paslaugai ir/ar jos teikimui** | Perkama Paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. | |  |
| **11.3. Socialiniai kriterijai** | Netaikoma | |  |
| **12. SPECIALIŲJŲ SUTARTIES SĄLYGŲ PRIEDAI** | | | |
| 12.1. Priedas Nr. 1 - Techninė specifikacija  12.2. Priedas Nr. 2 - Pasiūlymas  12.3. Priedas Nr. 3 – Atsakingi asmenys | | | |
| **13. ŠALIŲ PARAŠAI** | | | |
| Neringa Andrijauskienė  Direktorė  \_\_\_\_\_\_\_\_\_\_\_\_\_\_  (parašas) | | Mindaugas Venckus  Finansų vadovas  \_\_\_\_\_\_\_\_\_\_\_\_\_\_  (parašas) | |

\* Jei šis dokumentas pasirašomas elektroniniu būdu, šio dokumento pasirašymo ir registracijos datos užfiksuojamos šio dokumento metaduomenyse.